ไทยพาณิชย์จ่ายแลกธนบัตรที่ระลึกหมดแล้ว
ธนาคารไทยพาณิชย์ จ่ายแลกธนบัตรที่ระลึก 2 แบบรวม 3.6 แสนฉบับ หมดภายในวันเดียว
28 ต.ค. 2559

ธนาคารไทยพาณิชย์ จ่ายแลกธนบัตรที่ระลึก 2 แบบรวม 3.6 แสนฉบับ หมดภายในวันเดียวเมื่อวันที่ 28 ต.ค.ธนาคารไทยพาณิชย์ได้เปิดการจ่ายแลกธนบัตรที่ระลึกเฉลิมพระเกียรติ 2 แบบที่ทุกสาขาทั่วประเทศวันนี้ ปรากฏว่า ธนบัตรที่ระลึกหมดลงแล้วทั้ง 2 แบบ แม้จะจำกัดจำนวน 1 คน ต่อ 1 ใบ โดยได้รับความสนใจจากประชาชนอย่างมาก ซึ่งประชาชนบางคนยังได้เดินทางไปจองคิวที่สาขาใกล้บ้านตั้งแต่ 02.00 น.สำหรับธนบัตรที่ระลึก 2 แบบ ที่ธนาคารไทยพาณิชย์เปิดจ่ายแลกหมดลง ได้แก่ ธนบัตรเฉลิมพระเกียรติพระบาทสมเด็จพระเจ้าอยู่หัว ฉลองสิริราชสมบัติ 70 ปี ได้รับจัดสรร 175,000 ฉบับ (ธนบัตรราคา 70 บาท แลกพร้อมแผ่นบรรจุในราคา 100 บาท) และธนบัตรที่ระลึกเฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา 7 รอบ 5 ธันวาคม 2554 ได้รับจัดสรร 185,000 ฉบับ (ธนบัตรราคา 100 บาท แลกพร้อมแผ่นบรรจุในราคา 200 บาท)